
VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
TEISĖS SKYRIAUS NUOSTATAI


I SKYRIUS
BENDROSIOS NUOSTATOS

1. Valstybinio socialinio draudimo fondo valdybos prie Socialinės apsaugos ir darbo ministerijos Teisės skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Teisės skyriaus (toliau – Skyrius) statusą, uždavinius, funkcijas, teises, veiklos organizavimą ir atsakomybę bei veiklos kontrolę.
2. Skyrius yra Fondo valdybos administracijos padalinys, pavaldus Fondo valdybos direktoriui.
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos nuostatais, Fondo valdybos direktoriaus įsakymais, kitais teisės aktais, susijusiais su nustatytų funkcijų vykdymu, ir šiais Nuostatais.
4. Skyriaus struktūra nustatoma vadovaujantis Lietuvos Respublikos viešojo administravimo įstatymu ir Fondo valdybos direktoriaus patvirtintu Fondo valdybos pareigybių sąrašu. Skyriaus valstybės tarnautojų kompetenciją, funkcijas, pavaldumą nustato jų pareigybių aprašymai.

II SKYRIUS
SKYRIAUS UŽDAVINIAI IR FUNKCIJOS

5. Pagrindinis Skyriaus uždavinys yra užtikrinti teisėtumą Fondo valdybos veikloje - norminių Fondo valdybos teisės aktų atitikimą galiojantiems Lietuvos Respublikos ir Europos Sąjungos norminiams teisės aktams ir tinkamą Lietuvos Respublikos įstatymų, kitų Lietuvos Respublikos ir Europos Sąjungos norminių teisės aktų vykdymą.
[bookmark: _Hlk243478087]Punktas pakeistas:
Nr. V-215, 2020 m. gegužės 22 d. 

6. Įgyvendindamas jam nustatytą uždavinį, Skyrius vykdo šias funkcijas:
Punktas pakeistas:
Nr. V-215, 2020 m. gegužės 22 d. 

6.1. kartu su kitais Fondo valdybos administracijos padaliniais rengia įstatymų, Vyriausybės nutarimų ir kitų norminių teisės aktų projektus valstybinio socialinio draudimo klausimais, teikia pastabas ir pasiūlymus rengiant Europos Sąjungos teisės aktų projektus, koordinuoja šią veiklą Fondo valdyboje, nagrinėja norminių teisės aktų projektus, atsiųstus Fondo valdybai pastaboms bei pasiūlymams pareikšti, ir rengia išvadas;
6.2. analizuoja Europos Sąjungos institucijų sprendimus socialinio draudimo srityje, kartu su kitais Fondo valdybos administracijos padaliniais rengia norminių teisės aktų projektus dėl valstybinio socialinio draudimo įstatyminės bazės derinimo su Europos Sąjungos teise socialinio draudimo srityje, atsižvelgiant į Europos Sąjungos teisės aktų pasikeitimus socialinio draudimo srityje, Europos Teisingumo Teismo praktiką, Europos Komisijos, kitų institucijų darbo grupių veiklos rezultatus;
6.3. nagrinėja klausimus, susijusius su taikytinos teisės nustatymu, ir teikia išvadas Fondo valdybos direktoriui dėl Valstybinio socialinio draudimo fondo valdybos Vilniaus skyriaus sprendimų ir veiksmų; 
[bookmark: _Hlk243478136]Papunktis pakeistas:

6.4. Skyriaus kompetencijai priskirtais klausimais rengia ir pristato Lietuvos Respublikos pozicijas Europos Sąjungos institucijose nagrinėjamais klausimais, susijusiais su valstybiniu socialiniu draudimu, taip pat dalyvauja rengiant Lietuvos Respublikos pozicijas dėl Europos Teisingumo Teismo svarstymui pateiktų bylų, susijusių su socialiniu draudimu;
6.5. užtikrina asmens duomenų tvarkymo taisyklių, asmens duomenų tvarkymo procedūrų, veiksmų, išskyrus asmens duomenų gavimą ir jų teikimą pagal sutartis ar vienkartinius prašymus, teisėtumą;
Papunktis pakeistas:
[bookmark: _GoBack]Nr. V-524, 2026 m. spalio 21 d. 

6.6. Lietuvos Respublikos norminių teisės aktų nustatyta tvarka kartu su kitais Fondo valdybos administracijos padaliniais aiškina valstybinį socialinį draudimą reglamentuojančių norminių teisės aktų taikymą Fondo valdybos ir Valstybinio socialinio draudimo fondo valdybos teritorinių skyrių (toliau – Fondo administravimo įstaigos) valstybės tarnautojams ir darbuotojams, dirbantiems pagal darbo sutartis, (toliau – valstybės tarnautojai ir darbuotojai), fiziniams ir juridiniams asmenims;
Papunktis pakeistas:
Nr. V-215, 2020 m. gegužės 22 d. 

6.7. teikia Fondo valdybos direktoriui teisės pokyčių valdymui reikalingą informaciją, kaip numatyta Fondo valdybos direktoriaus patvirtintame Valstybinio socialinio draudimo fondo administravimo įstaigų teisės aktų valdymo proceso apraše;
6.8. Fondo valdybos direktoriui pavedus, teikia siūlymus dėl asmens duomenų teisinę apsaugą reglamentuojančių teisės aktų taikymo Fondo administravimo įstaigose;
6.9. teikia Fondo valdybos norminius teisės aktus skelbti Teisės aktų registre;
6.10. rengia civilinių sutarčių, kurios nelaikomos viešųjų pirkimų sutartimis, projektus, kitų sutarčių, susijusių su socialinio draudimo klausimais ir Fondo valdybos veikla, išskyrus duomenų teikimą/gavimą, projektus;
[bookmark: _Hlk243478390]Papunktis pakeistas:
Nr. V-524, 2026 m. spalio 21 d. 

6.11. rengia sutarčių projektus dėl viešosios įstaigos „Tarptautinė Amerikos mokykla Vilniuje“ (toliau – Mokykla) ir asmenų, dirbančių šioje Mokykloje ir išlaikiusių kitų valstybių socialinį draudimą, atleidimo nuo valstybinio socialinio draudimo įmokų mokėjimo Lietuvoje; 
6.12. rengia procesinių dokumentų, kitų dokumentų, teikiamų teismams, ikiteisminio tyrimo įstaigoms bei išankstinio ginčų nagrinėjimo ne teismo tvarka institucijoms, civilinėse, baudžiamosiose ir administracinėse bylose projektus Skyriaus kompetencijai priskirtais klausimais; 
6.13. rengia arba derina Fondo valdybos direktoriaus išduodamus įgaliojimus atstovauti teisme, kitus bendro pobūdžio įgaliojimus, prireikus, įvertina kitų Fondo valdybos padalinių parengtų įgaliojimų dėl konkrečių veiksmų atlikimo atitikimą teisės aktų reikalavimams;
6.14. vertina Fondo valdybos teisės aktų, sutarčių (išskyrus viešojo pirkimo sutartis ir duomenų teikimo ir (ar) gavimo sutartis bei susitarimus dėl šių sutarčių pakeitimų, papildymų, nutraukimo), kitų dokumentų projektų atitikimą galiojantiems Lietuvos Respublikos norminiams teisės aktams ir juridinės technikos reikalavimams; 
Papunktis pakeistas:
Nr. V-524, 2026 m. spalio 21 d. 

6.15. konsultuoja Fondo valdybos direktorių, Fondo valdybos direktoriaus pavaduotojus, Fondo valdybos administracijos padalinius ir teikia jiems išvadas Skyriaus kompetencijai priskirtais klausimais;
6.16. konsultuoja Fondo administravimo įstaigas, teikia joms pastabas, rekomendacijas, metodinę pagalbą ir koordinuoja jų veiklą Skyriaus kompetencijai priskirtais klausimais;
6.17. teikia pasiūlymus atsakingam Fondo valdybos skyriui dėl poreikio informuoti klientus apie teisės aktų, susijusių su Skyriui nustatytų funkcijų vykdymu, pokyčius ar būtinybės naują teisės aktą įtraukti į Apdraustųjų, išmokų gavėjų ir draudėjų informavimo interaktyvių elektroninių paslaugų sistemos (toliau – ADIS) stebimų teisės aktų sąrašą pagal Skyriaus kompetenciją; 
6.18. teikia pasiūlymus atsakingam Fondo valdybos skyriui dėl ADIS veiklos taisyklių papildymo, keitimo ir jų taikymo pagal Skyriaus kompetenciją.
7. Skyrius taip pat atlieka šias funkcijas:
7.1.        
Papunktis pripažintas netekusiu galios:
Nr. V-215, 2020 m. gegužės 22 d. 

7.2. rengia teisės aktų ir kitų dokumentų projektus pagal Skyriaus kompetenciją;
7.3. Fondo valdybos direktoriui pavedus, nagrinėja prašymus, pareiškimus ir skundus bei rengia atsakymų į juos projektus;
7.4. dalyvauja įgyvendinant veiklos planavimo, veiklos vertinimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
7.5. teikia metodinę pagalbą Fondo administravimo įstaigų darbuotojams pagal Skyriaus kompetenciją;
Papunktis pakeistas:
Nr. V-215, 2020 m. gegužės 22 d. 

7.6. esant poreikiui, rengia užsakymus Fondo valdybos informacinės sistemos keitimui, dalyvauja testuojant Fondo valdybos informacinės sistemos keitimus;
Papunktis pakeistas:
Nr. V-215, 2020 m. gegužės 22 d. 

7.7. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas;
Papunktis pakeistas:
Nr. V-215, 2020 m. gegužės 22 d. 

7.8. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
7.9. atstovauja Fondo valdybai visose teisminėse institucijose ir ikiteisminio tyrimo įstaigose, valstybės valdžios ir valdymo institucijose bei įstaigose, savivaldybių institucijose ir įstaigose, Europos Sąjungos institucijose, grupėse ir komisijose, Tarptautinėje socialinės apsaugos asociacijoje, kitose įstaigose bei organizacijose pagal Skyriaus kompetenciją, Fondo valdybos direktoriui  pavedus;
7.10. vykdo kitas teisės aktų nustatytas funkcijas, Fondo valdybos direktoriaus pavedimus.

III SKYRIUS
SKYRIAUS TEISĖS

8. Skyrius, įgyvendindamas jam nustatytus uždavinius ir vykdydamas nustatytas funkcijas, turi teisę: 
8.1. teikti siūlymus Fondo valdybos direktoriui ar Fondo valdybos direktoriaus pavaduotojui dėl teisės aktų ir kitų dokumentų tobulinimo;
8.2. teikti Skyriaus rengiamus teisės aktų ir kitų dokumentų projektus derinimui Fondo valdybos administracijos padaliniams ir gauti jų pasiūlymus, pastabas ar išvadas dėl šių projektų;
8.3. gauti Skyriaus funkcijoms vykdyti reikalingą informaciją iš kitų Fondo valdybos administracijos padalinių ir kitų Fondo administravimo įstaigų.
Papunktis pakeistas:
Nr. V-215, 2020 m. gegužės 22 d. 

IV SKYRIUS
SKYRIAUS VEIKLOS ORGANIZAVIMAS 

9. Skyriaus darbas organizuojamas vadovaujantis Fondo valdybos metiniais veiklos planais ir kitais veiklos planais, šiais Nuostatais, Fondo valdybos direktoriaus pavedimais.
10. Skyriui vadovauja ir jo veiklą organizuoja Skyriaus vedėjas (toliau – Vedėjas).
11. Vedėjas yra tiesiogiai pavaldus Fondo valdybos direktoriui.
12. Vedėjas:
12.1. planuoja ir organizuoja Skyriaus darbą: paskirsto užduotis Skyriaus valstybės tarnautojams ir kontroliuoja jų vykdymą, teikia pasiūlymus Fondo valdybos direktoriui dėl Skyriaus veiklos tobulinimo;
12.2. atsako už Skyriui pavestų uždavinių ir funkcijų atlikimą;
12.3. vykdo kitas savo pareigybės aprašyme ir kituose teisės aktuose nustatytas funkcijas bei Fondo valdybos direktoriaus pavedimus.
13. Nesant vedėjo, jis pavaduojamas Fondo valdybos direktoriaus nustatyta tvarka.
14. Skyriaus valstybės tarnautojai yra tiesiogiai pavaldūs Vedėjui.
15. Skyriaus valstybės tarnautojai privalo tinkamai ir laiku atlikti pareigybės aprašyme nustatytas funkcijas, vykdyti pavedamas užduotis, laikytis  teisės aktų, vidaus ir darbo tvarką reglamentuojančių dokumentų, taip pat dokumentų rengimo taisyklių ir kitų teisės aktų reikalavimų.

V SKYRIUS
SKYRIAUS VEIKLOS KONTROLĖ

16. Skyriaus veiklą kontroliuoja Fondo valdybos direktorius teisės aktų nustatyta tvarka.

____________________________


